Mihails Gurevičs

Mihails Gurevičs (; dzimis  Harkivā) ir Ukrainā dzimis starptautiskais lielmeistars šahā (1986), kas no 1991. līdz 2005. gadam pārstāvēja Beļģiju, no 2005. līdz 2015. gadam pārstāvēja Turciju, bet no 2015. gada atkal pārstāv Beļģiju.

 Biogrāfija 
1984. gadā uzvarējis Ukrainas šaha čempionātā.Winners of Soviet and Indepedent Ukraine Chess Championships (archiwum) 1985. gadā Rīgā kopā ar kopā ar Viktoru Gavrikovu un Aleksandru Čerņinu dalījis 1.-3. vietu PSRS šaha čempionāta finālā, bet pēc papildu rādītājiem kļuvis par PSRS čempionu.52 Championship of USSR Riga January-February 1985 1988. gadā kopā ar Ivanu Sokolovu uzvarējis Stokholmas šaha turnīrā Rilton Cup, bet 1989. gadā uzvarējis starptautiskajā šaha turnīrā Redžo Emīlijā. 1990. gadā Manilā Pasaules šaha čempiona izcīņas cikla starpzonu turnīrā bijis tuvu iekļūšanai pretendentu mačos, taču zaudējumi pēdējās divās partijās lieguši pakāpties augstāk par 12. vietu.1990 Manila Interzonal Tournament 1999. gadā Akibas Rubinšteina memoriālā Polaņicazdrojā izcīnījis 2. vietu (uzvarēja Lūks van Veli), bet Francijas turnīrā Cappelle-la-Grande dalījis pirmo vietu ar Simenu Agdesteinu. 2000. gadā Esbjergā kopā ar Pjotru Svidleru dalījis pirmo vietu starptautiskajā šaha turnīrā The North Sea Cup. 2001. gadā kļuvis par Beļģijas šaha čempionāta uzvarētāju ar simtprocentīgu rezultātu - 9 punkti no 9 iespējamajiem. 2002. gadā Batumi izcīnījis sudraba medaļu Eiropas individuālajā šaha čempionātā. 2005. gadā Hantimansijskā ieņēmis 8. vietu Pasaules kausa izcīņā šahā, iekļūstot pretendentu turnīrā, kurā 2007. gadā Elistā 1. kārtā zaudējis Pēteram Lēko. 2006. gadā uzvarējis Turcijas šaha čempionātā. 2007. gadā Pasaules kausa izcīņā šahā 1. kārtā uzvarējis Grigoriju Kaidanovu, bet 2. kārtā zaudējis Maiklam Adamsam.

Trīs reizes piedalījies Pasaules šaha čempionātos pēc izslēgšanas sistēmas, kuros divas reizes (2000, 2001) iekļuvis 3. kārtā.2000 FIDE Knockout Matches2001-02 FIDE Knockout Matches

Pārstāvējis PSRS, Turcijas un Beļģijas komandas lielākajos komandu šaha turnīros:
 Pasaules šaha olimpiādēs piedalījies 3 reizes (1992, 2006-2008);OlimpBase :: Men's Chess Olympiads :: Mikhail Gurevich
 Eiropas komandu šaha čempionātos piedalījies 2 reizes (1989, 2007). Komandu vērtējumā izcīnījis zelta (1989) medaļu. Individuālajā vērtējumā izcīnījis bronzas (1989) medaļu;OlimpBase :: European Men's Team Chess Championship :: Mikhail Gurevich
 Pasaules komandu šaha čempionātā piedalījies 1989. gadā. Komandu vērtējumā izcīnījis zelta medaļu, bet individuālajā vērtējumā izcīnījis sudraba medaļu.OlimpBase :: World Men's Team Chess Championship :: Mikhail Gurevich

Par panākumiem turnīros FIDE 1985. gadā Gurevičam piešķīrusi starptautiskā meistara (IM), bet 1986. gadā - starptautiskā lielmeistara (GM) nosaukumu.

 Atsauces 

 Ārējās saites 

Kategorija:1959. gadā dzimušie
Kategorija:Harkivā dzimušie
Kategorija:Beļģijas šahisti
Kategorija:PSRS šahisti
Kategorija:Turcijas šahisti
Kategorija:Ukrainas šahisti